ORDE do 21 de decembro de 2006 pola que se resolve a concesión dos premios á innovación educativa sobre os temas transversais.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/12/2006

A Consellería de Educación e Ordenación Universitaria, a Vicepresidencia da Igualdade e do Benestar, a Consellería de Política Territorial, Obras Públicas e Transportes, a Consellería de Innovación e Industria, a Consellería de Sanidade, e a Consellería de Medio Ambiente e Desenvolvemento Sostible convocaron premios á innovación educativa sobre os temas transversais a través da Orde do 28 de agosto de 2006 (DOG do 13 de setembro).
Cumprida a tramitación prevista na convocatoria de referencia e de conformidade co disposto no seu artigo 14, esta consellería,
RESOLVE:
Primeiro.-Conceder os premios á innovación educativa sobre os temas transversais, convocados por orde conxunta do 28 de agosto de 2006, aos traballos que se relacionan no anexo desta orde.
Segundo.-Declarar deserto un premio dentro do tema de Educación para o consumo.
Declarar deserto un premio dentro do tema de Educación para a sustentabilidade.
Terceiro.-Esta orde entrará en vigor o día seguinte ao da súa publicación no Diario Oficial de Galicia.
Cuarto.-Contra esta orde, poderase interpor recurso de reposición perante a conselleira de Educación e Ordenación Universitaria a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de xaneiro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia, de conformidade coa Lei 29/1998, do 13 de xullo.
Santiago de Compostela, 21 de decembro de 2006.
Laura Sánchez Piñón
Conselleira de Educación e Ordenación
Universitaria
ANEXO
Tema: Transversalidade na educación.
Dous premios, de 1.500 euros cada un, aos traballos seguintes:-Título: Se convivimos tanto rato..Por que non darnos un mellor trato?.
Coordinadora: Carmen Valcárcel Juárez.
Centro: CEIP Carlos Casares.
-Título: Transversalidade e novas tecnoloxías.
Coordinador: Marcelino Veiguela Fuentes.
Centro: IES de Chapela.
Tema: Educación para a igualdade de ambos os sexos.
Dous premios, de 1.500 euros cada un aos traballos seguintes:-Título: A outra cara da ciencia.
Autora: Mª Jesús Leis Blanco.
Centro: IES Pedro Floriani.-Título: Habelas hainas. Mulleres e ciencia.
Coordinadora: Susana Paz Díaz.
Centro: IES Auga da Laxe.
Tema: Educación viaria.
Dous premios, de 1.500 euros cada un, aos traballos seguintes:-Título: Proxecto de educación viaria. Todos a bordo.
Autor: Roberto Zapata Rodríguez.
Centro: CEIP Atín-Cela.-Título: Lucila.
Coordinadora: Carmen Martínez López.
Centro: CEIP de Valeixe.
Tema: Educación para o consumo.
Un premio de 1.500 euros ao traballo.
Título: Proxecto Laranxa.
Coordinador: Manuel Ulloa Díaz .
Centro: IES Auga da Laxe.
Tema: Educación para a saúde.
Dous premios, de 1.500 euros cada un, aos traballos seguintes:-Título: Campaña de alimentación. Un almorzo saudable.
Coordinadora: María Rodríguez Fachal.
Centro: CEIP A Solaina.-Título: Proxecto san.
Autor: Francisco Soñora Luna.
Centro: IES Espiñeira.
Tema: Prevención do consumo indebido de drogas.
Dous premios de 1.500 euros cada un, aos traballos seguintes:-Título: As drogas fan dano...Vive sen elas!!!.
Autor: Rubén José Annichiarico Ramos.
Centro: CEIP de Bormoio-Agualada.-Título: Xuntos mellor.
Coordinador: Alfredo Abraira Álvarez.
Centro: CPI San Tomé de Carballo.
Tema: Educación para o lecer.
Dous premios, de 1.500 euros cada un, aos traballos seguintes:-Título: Ven e xoga connosco.
Autor: Mª José Castro Girona.
Centro: CPI Luis Díaz Moreno.-Título: O circo unha actividade que nos une.
Autora: Marta Castro Girona.
Centro: CEIP Teixeiro.
Tema: Educación ambiental e para a sostibilidade.
Un premio de 1.500 euros ao traballo.
Título: O valor dos bosques. Os incendios forestais.
Autor: Julio Rodríguez García.
Centro: CEIP O Piñeiriño.